Øverst i skjemaet

|  |  |
| --- | --- |
| **Egge IL's holdning til alkohol, andre rusmidler og doping.**   |  | | --- | | 1. Egge IL skal fremstå som en organisasjon som arbeider mot bruk av alkohol og andre rusmidler i idrettslig sammenheng.  2. Barn og unge som deltar i aldersbestemte klasser (under 18 år) skal møte et trygt og alkoholfritt idrettsmiljø. Trenere, ledere og utøvere skal fremstå som gode forbilder for barn og unge og ikke nyte alkohol i samvær med utøvere i denne alder.  3. Medlemmene i organisasjonen skal informeres om de skadevirkninger alkohol og andre rusmidler har på prestasjonsevnen, sikkerheten og det sosiale miljø.  4. Tribunekulturen skal være trygg, familievennlig og alkoholfri. På tribunene skal det derfor ikke nytes alkohol i tilknytning til konkurranseaktiviteter. I lokaler tilknyttet idrettsanlegg gjelder de kommunale skjenkebestemmelser dersom lokalet leies ut til private.  5. Egge IL skal ha en restriktiv holdning til samarbeidsavtaler med bedrifter som har en vesentlig del av sin virksomhet knyttet til salg av alkoholholdige drikke/ produkter. Alle organisasjonsledd pålegges å følge norsk alkohol-lov med forskrifter og retningslinjer. Arenareklame og utstyrsreklame utføres iht. gjeldende lovverk. All reklame for alkoholholdig drikk er forbudt. Alkoholholdig drikk er definert som drikk med alkoholinnhold over 2,50 volumprosent alkohol. I utgangspunktet rammes ikke reklame for lettøl av forbudet. Det er imidlertid forbudt å reklamere for andre varer med samme varemerke eller kjennetegn som alkoholholdig drikk. Dette stiller særskilte krav til lettøl reklame.  6. Det er nulltoleranse for bruk av doping i Egge IL. Alle idrettsutøvere må følge Norges idrettsforbund og olympiske og paralympiske komités bestemmelser om doping. | |